Viis Silma

Viis Silma (inglise keeles Five Eyes, FVEY) on anglosfääri maade luureliit, kuhu kuuluvad Ameerika Ühendriigid, Austraalia, Kanada, Suurbritannia ja Uus-Meremaa. Need riigid on signaaliluure alal koostöö tegemiseks sõlminud ka UKUSA lepingu. Nimi "Five Eyes" võib viidata kitsamalt ka nende riikide luureagentuuridele. FVEY sai alguse teise maailmasõja ajal, kui Briti ja Ameerika Ühendriikide koodianalüütikud pidasid salajasi ja mitteametlikke koosolekuid juba enne seda, kui Ameerika Ühendriigid sõjaga liitusid. Liit formaliseeriti 1946. aasta UKUSA lepinguga. 1960. aastatel loodi külma sõja ajal luuresüsteem ECHELON. Algselt kasutati ECHELON-i Nõukogude Liidu ja idabloki maade suhtluse jälgimiseks, kuid tänapäeval kasutatakse seda üle maailma. Sideühenduste jälgimise võimekust arendati edasi terrorismivastase sõja ajal, siis keskenduti peamiselt veebisuhtlusele. FVEY tegevused on suuresti salastatud ning avalikkuses on korduvalt tekkinud debatt võimalike põhiõigusterikkumiste kohta. ECHELON-i süsteemi olemasolu sai laiemale üldsusele teatavaks 1990. aastate lõpus ning teemat käsitleti nii Euroopa Parlamendis kui vähemal määral ka Ameerika Ühendriikide Kongressis ja Suurbritannia parlamendis. Endine Ameerika Ühendriikide Riikliku Julgeolekuagentuuri partner[viide?] Edward Snowden on Viit Silma kirjeldanud riigiülese luureorganisatsioonina, mis ei vasta oma liikmesriikide seadustele. 2010. aastatel tuli avalikkuse ette, et FVEY riigid on oma kodanikke jälginud ning omavahel andmeid jaganud, valitsuste sõnul oli tegevus legaalne. Viis Silma on üks maailma ulatuslikumaid luureliitusid. Peale signaaliluure andmeid kogutakse ka sõjaväeluure, inimluure ja kosmoseluure valdkondades. Viis Silma on oma liikmesriikide luurestrateegia võtmeelement. Viit Silma on mainitud Hillary Clintoni ja Louise Penny poliitilises kriminaalromaanis "Hirmu paine all" (Postimehe Kirjastus, 2022). ABCANZ-i Armeed Anglosfäär ANZUS AUKUS AUSCANNZUKUS CANZUK Migration 5 Five Nations Passport Group Quadrilateral Security Dialogue Tizard Mission "Five Eyes Intelligence Oversight and Review Council (FIORC)". www.dni.gov. Originaali arhiivikoopia seisuga 21. jaanuar 2021. Vaadatud 5. juunil 2020. Cox, James (detsember 2012). "Canada and the Five Eyes Intelligence Community" (PDF). Canadian Defence and Foreign Affairs Institute. Originaali (PDF) arhiivikoopia seisuga 10. september 2015. Vaadatud 24. juulil 2016. "Five Eyes". United States Army Combined Arms Center. Originaali arhiivikoopia seisuga 2. veebruar 2014. Vaadatud 18. jaanuaril 2014. "PKI Interoperability with FVEY Partner Nations on the NIPRNet". United States Department of the Navy. Originaali arhiivikoopia seisuga 1. veebruar 2014. Vaadatud 18. jaanuaril 2014. Vucetic, Srdjan (aprill 2020). "CANZUK: Fantasy or potential reality?: CANZUK anyone?". Diplomat & International Canada (Ameerika inglise) (Spring 2020). Originaali arhiivikoopia seisuga 21. aprill 2024. Vaadatud 21. aprillil 2024. "Five Eyes and the Perils of an Asymmetric Alliance – AIIA" (Ameerika inglise). Australian Institute of International Affairs. Originaali arhiivikoopia seisuga 10. aprill 2021. Vaadatud 8. märtsil 2021. Asser, Martin (6. juuli 2000). "Echelon: Big brother without a cause?". BBC News. Originaali arhiivikoopia seisuga 25. jaanuar 2014. Vaadatud 28. jaanuaril 2014. "Q&A: What you need to know about Echelon". BBC News. 29. mai 2001. Originaali arhiivikoopia seisuga 18. detsember 2013. Vaadatud 28. jaanuaril 2014. Ball, James (20. november 2013). "US and UK struck secret deal to allow NSA to 'unmask' Britons' personal data". The Guardian. Originaali arhiivikoopia seisuga 20. jaanuar 2014. Vaadatud 18. jaanuaril 2014. Perry, Nick; Dodds, Paisley (17. juuli 2013). "5-nation spy alliance too vital for leaks to harm". AP News. Associated Press. Originaali arhiivikoopia seisuga 21. aprill 2024. Vaadatud 21. aprillil 2024. Kerbaj, Richard (2022). The secret history of the Five Eyes : the untold story of the international spy network. London: Blink. ISBN 978-1-78946-503-7. OCLC 1338655960. Smith, Michael (2022). The Real Special Relationship : The True Story of How The British and US Secret Services Work Together. London: Arcade. ISBN 978-1-4711-8679-0. Williams, Brad. "Why the Five Eyes? Power and Identity in the Formation of a Multilateral Intelligence Grouping." Journal of Cold War Studies 25, no. 1 (2023): 101-137.